Brudenell White

Cyril Brudenell Bingham White (født 23. september 1876 i St. Arnaud i Victoria i Australia, død 13. august 1940) var en høytstående offiser i det australske militæret. Han mottok mange hedersbevisninger for sin militære innsats. Han ble blant annet utnevnt til kommandørridder av Royal Victorian Order og ble tildelt Distinguished Service Order og ble utnevnt til kommandør av Order of the Bath og kommandørridder av Order of St Michael and St George.


== Tidlig liv og karriere ==
Begge Whites foreldre var opprinnelig fra Dublin. Faren, John Warren White, hadde vært offiser i militæret.Cyril White hadde sin første jobb da han var 16 år gammel, som bankassistent. I 1896 ble han midlertidig tatt opp i 2nd Queensland Regiment.I 1899 ble han tatt opp i de permanente styrkene, «the permanent forces», i Queensland Regiment of the Royal Australian Artillery, og i 1902 tjenestegjorde han under boerkrigen i Sør-Afrika. I 1901 var han en av grunnleggerne den nye australske armeen, og i 1906 var han den første australske offiseren som ble innskrevet ved den britiske hæren sin stabsskole for offiserer. I 1912 vendte han tilbake til Australia og ble direktør for militære operasjoner.


== Første verdenskrig ==
White var en av grunnleggerne av First Imperial Force (AIF). Da den første verdenskrig brøt ut i 1914, overvåket White de første soldatene som ble utdannet som en del av Australian Imperial Force (AIF). På Gallipoli, ble han stabssjef for generalmajor William Bridges og deretter sto han under kommando av William Birdwood, før han ble utnevnt til brigadegeneral. Etter den allierte evakueringen fra Gallipoli ble han rådmann for AIF i Frankrike, som sto under kommando av John Monash.


== Mellomkrigstiden ==
Han var sjef for den australske generalstaben først mellom 1920 og 1923 og igjen fra mars til august 1940.
Etter den første verdenskrigen ble White gjort til sjef for generalstaben frem til han pensjonerte seg fra militæret i 1923. I samme år ble han utnevnt til formann for den nylig konstituerte organisasjonen Commonwealth Public Service Board som skulle overvåke overføringen av avdelinger fra Melbourne til den nye australske hovedstaden Canberra.


== Andre verdenskrig ==
I 1940, da Australia igjen mobiliserte sine militære styrker for å ta del i under den andre verdenskrig, ble White kalt tilbake til aktiv militærtjeneste i en alder av 63 år. Han ble da forfremmet til general og han ble re-utnevnt til sjef for generalstaben. White ville trolig ha blitt Australias samlede militære kommandant under denne krigen, i stedet for Thomas Blamey, om han ikke hadde vært om bord et fly tilhørende Royal Australian Air Force som styrtet i Canberra, den 13. august 1940, og drepte alle passasjerene om bord.


== Hedersbevisninger ==
Kilde for listen nedenfor er artikkelen om Brudenell i Australian Dictionary of Biography, hvis ikke annet er opplyst:

Gold Order of Merit (Montenegro)
Order of Ariz (Portugal)
Order of Rising Sun (Japan)
Queen's Medal
Distinguished Service Order
Companion of the Order of the Bath
Croix de Guerre (Belgia)
Companion of the Order of St. Michael and St George
Knight Commander of the Order of St. Michael and St George
Knight Commander of the Royal Victorian Order
Knight Commander of the Order of the Bath


== Referanser ==